text: बॉलीवुड सुपरस्टार सलमान खान की बहन अर्पिता खान शर्मा का बेटा आहिल शर्मा ज्यों-ज्यों बड़ा हो रहा है, उसके मामा यानी सल्लू भाईजान के साथ उसकी मस्ती और बढ़ रही है. खुद सलमान खान भी अक्सर अपने इस भांजे की तस्वीर शेयर करते रहते हैं. बीते दिनों अर्पिता के बेटे आहिल ने अपने घर में पहली पेंटिंग बनाई. इस काम में उसकी मदद करने खुद मामू यानी सलमान साथ आए. सलमान ने आहिल को न सिर्फ पेंटिंग करना सिखाया, बल्कि कलर और ब्रश के साथ-साथ उन्होंने भांजे संग मस्ती भी की. सलमान और आहिल के इन मस्तीभरे पलों का वीडियो अर्पिता खान ने अपने इंस्टाग्राम अकाउंट पर शेयर किया है. इस Video में सलमान और आहिल के बीच गजब की केमिस्ट्री दिख रही है. सलमान जहां अपने भांजे को कलर्स के साथ पेंटिंग करना सिखा रहे हैं, वहीं आहिल भी खूब मजे लेकर मामू से पेंट-ब्रश की ट्रेनिंग ले रहा है. आप भी देखें यह क्यूट वीडियो.